Emirates-ի դուստր ընկերություններ

[մինի|[Emirates ավիաընկերության Airbus A380 ինքնաթիռը։]]
**Emirates-ի դուստր ընկերություններ**, «The Emirates Group»-ի կազմում ներառված ընկերություններ, որոնք գործում են տնտեսության տարբեր ճյուղերում և հատվածներում՝ հիմնականում նպաստելով Emirates ավիաընկերության գործունեությանը։ Դուստր ընկերություններն զբաղվում են օդանավակայանների ծառայություններով, միջոցառումների կազմակերպմամբ, ինժեներիայով, սննդի ծառայություններով և հյուրասիրության իրականացմամբ, ինչպես նաև զբոսաշրջային հանգստի կազմակերպմամբ։ Կոնկրետ Emirates-ը ունի 4 դուստր կազմակերպություն, իսկ «The Emirates Group»-ի կազմում ներառված ընկերությունների թիվը գերազանցում է 50-ը։

## Դուստր ընկերություններ
Emirates-ը ունի 4 դուստր ընկերություն և 2 ասոցացված կազմակերպություն, որոնց թվում են.

### Congress Solutions International
Այս ընկերությունը Emirates-ի դուստր ընկերություններից մեկն է, որը մատուցում է վարչական աջակցության, տվյալների կառավարման ծառայություններ ու համակարգում երրորդ կողմ հանդիսացող մատակարարների հետ աշխատանքը, այդ թվում՝ սրահների վարձակալության, սննդի մատուցման ու կացության ապահովման հարցերը։ Ընկերությունն զբաղվում է նաև համաժողների կազմակերպմամբ ու աջակցություն տրամադրում պատվիրակներին, ինչպես նաև կազմակերպում ժամանցային միջոցառումներ հրավիրյալ պատվիրակների համար։

Congress Solutions International-ը կազմակերպել է խոշորամասշտաբ այնպիսի միջոցառումներ, ինչպիսիք են Համաշխարհային ճանապարհորդության ու զբոսաշրջության համաժողովը, որին մասնակցել է շուրջ 1300 պատվիրակ։ Համաշխարհային տնտեսական ֆորումի ու Դուբայի կառավարության պատվերով՝ ըներությունը կազմակերպել է նաև «Համաշխարհային օրակարգ» () անվանումով գագաթնաժողով, որին մասնակցել է շուրջ 700 մասնավոր ընկերություն, կառավարությունների և ակադեմիական հաստատությունների ներկայացուցիչներ։

### Arabian Adventures
Arabian Adventures-ը Emirates-ի դուստր ընկերություններից մեկն է ու կազմակերպում է ներգնա էքսկուրսիաներ, սաֆարի ճանապարհորդություններ ու ժամանցի այլ ծառայություններ Արաբական Միացյալ Էմիրությունների ողջ տարածքում։ Ընդ որում, այդ էքսկուրսիաները միայն անապատի թեմատիկայով չեն։ Դրանց թվում են նաև Դուբայի տեսարժան վայրերը, դեպի Աբու Դաբի և Ֆուջեյրա ճանապարհորդությունները, Դուբայ Մարինայով ծովային էքսկուրսիան, թեմատիկ զբոսայգիները, լողափերը և ժամանցի այլ գործողություններ։

### Emirates Holidays
Emirates Holidays-ը Emirates ավիաընկերության արտագնա տուր օպերատորն է։ Emirates Holidays-ի հիմնական ուղղություններից են Դուբայը, Մալայզիան, Բալին, Թաիլանդը, Մալդիվները և Մավրիկիոսը։

### Emirates-ի հյուրանոցներ և հանգստյան տներ
2007 թվականի նոյեմբերի 1-ի դրությամբ՝ «The Emirates Group»-ը, The Harbour Hotel & Residence-ի հետ միասին, գործարկեց «Emirates Hotels & Resorts Residences» ծրագիրը։ Ներկայումս «The Emirates Group»-ը գործարկում է Dubai Marriott Harbour Hotel & Suites և Al Maha Desert Resort & Spa հյուրանոցները։ Առաջին հյուրանոցը գործում է Դուբայ Մարինայում, իսկ երկրորդը՝ Դուբայից շուրջ 50 կիլոմետր հեռավորության վրա գտնվող օազիսներից մեկում։

### Emirates-ի ուղղությունների և ժամանցի վարչություն
Emirates-ի ուղղությունների և ժամանցի վարչությունը կառավարում է «The Emirates Group»-ի հյուրանոցների, ծառայողական բնակարանների, սպա կենտրոնների և բիզնես տարածքների կառավարումը։ Վերջինիս վերահսկողության ներքո է գտնվում նաև Al Maha Desert Resort & Spa հյուրանոցը։

## Ծանոթագրություններ

## Արտաքին հղումներ
* Official Emirates website
* The Emirates Group
* Desert Safari
* Marina Dhow Cruise
* Abu Dhabi City Tours
* Theme Parks

Կատեգորիա:Emirates (ավիաընկերություն)